Franța scapă de o guvernare de extremă dreaptă, dar riscă instabilitate politică: formarea unei noi majorități parlamentare e dificilă
Franța a scăpat de pericolul de a avea primul guvern de extremă dreaptă după Al Doilea Război Mondial: partidul Rassemblent National/Adunarea Națională (RN) al extremistei Marine Le Pen, care se afla pe primul loc după turul 1 de scrutin al alegerilor legislative anticipate, s-a clasat abia pe locul trei după al doilea tur desfășurat duminică. Francezii - dar și aliații săi europeni - pot răsufla ușurați că cel mai rău scenariu politic posibil a fost evitat. Cu toate acestea, în ciuda victoriei Noului Front Popular (NFP, de stânga), niciun grup politic nu a reușit să securizeze o majoritate solidă în legislativ. Alegerile au însemnat, tototdată, o înfrângere majoră pentru Emmanuel Macron și lasă cea dea doua economie a Europei în plină instabilitate politică cu doar câteva săptămâni înaintea desfășurării Jocurilor Olimpice la Paris, arată France 24.